
existenţă şi teren de înmulţire; aluatul e o populaţie flotantă a cărei patrie 
întîmplătoare e România și care, repetind fraze cosmopolite din gazete străine, 
susţine, cu o caracteristică lipsă de respect pentru tot ce e într-adevăr românesc, 
că aceste clişeuri stereotipe egalitare, liberschimbiste, liberale și umanitare, acest 
bagaj al literaţilor lucrativi de mîna a treia, aceste sforăitoare nimicuri sînt cultură 
naţională sau civilizație adevărată [...]. 


Cu bugetul în mînă, mai ales cînd este augmentabil în infinit, ţii majoritatea în 
mînă si sistemul constituțional, sistemul controlului se reduce la o iluzie 
copilărească. E prea adevărat că această conştiinţă individuală, maltratată în 
toate chipurile şi supusă unei sistematice corupțiuni face reacţie, tresare mai cu 
putere cînd îi pui cestiunea de moarte şi de viață. Astfel cu articolul 44 al 
Tractatului de la Berlin, care nu era numai o cestiune de încetăţenire, ci era de-a 
dreptul declararea României în teritoriu neutru, colonizabil cu toate semninţiile. Nu 
putem tăgădui că ţara se cutremură de spaimă la perspectiva deschisă de acel 
articol, care americaniza pe deplin teritoriul nostru. 

